**Rokovacie konanie so zverejnením**

**(ďalej aj „súťaž“)**

**SLUŽBY**

SÚŤAŽNÉ PODKLADY

(elektronická aukcia)

Predmet zákazky: Obsluha pásovej dopravy stabilizátu, nakládka, automobilová doprava a ukladanie stabilizátu v elektrárni nováky

Číslo: 2018/04290

**Vypracoval: Ing. Danica Pozdechová**

strategický nákupca

**Súlad súťažných podkladov so zákonom č. 343/2015 Z.z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zákon“) potvrdzuje:**

**V Bratislave, dňa .....2018 Mgr. Lucia Riháková**

vedúca obstarávania všeobecných služieb

**Schválil:**

**V Bratislave, dňa ......2018 Ing. Beáta Vlčková**

manažér obstarávania všeobecných služieb a podpory obstarávania

**Ing. Róbert Štofko**

riaditeľ úseku obstarávania

##### OBSAH SÚŤAŽNÝCH PODKLADOV

POKYNY PRE UCHÁDZAČOV

[Všeobecné informácie 4](#_Toc513040728)

[1. Identifikácia obstarávateľa 4](#_Toc513040729)

[2. Predmet zákazky 4](#_Toc513040730)

[3. Variantné riešenie 4](#_Toc513040731)

[4. Základné kroky postupu verejného obstarávania 4](#_Toc513040732)

[5. Miesto a termín dodania/poskytnutia predmetu zákazky 6](#_Toc513040733)

[6. Zdroj finančných prostriedkov 6](#_Toc513040734)

[7. Zmluva a podmienky plnenia 6](#_Toc513040735)

[8. Subdodávatelia, osoby vykonávajúce predmet zákazky 6](#_Toc513040736)

[9. Dorozumievanie medzi obstarávateľom a vybranými záujemcami alebo uchádzačmi 7](#_Toc513040737)

[10. Vysvetľovanie a doplnenie súťažných podkladov 7](#_Toc513040738)

[11. Obhliadka miesta dodania/poskytnutia predmetu zákazky 8](#_Toc513040739)

[Príprava ponuky 8](#_Toc513040740)

[12. Vyhotovenie ponuky 8](#_Toc513040741)

[13. Jazyk ponuky 8](#_Toc513040742)

[14. Mena a ceny uvádzané v ponuke 9](#_Toc513040743)

[15. Zábezpeka ponuky 9](#_Toc513040744)

[16. Obsah ponuky 11](#_Toc513040745)

[17. Náklady na ponuku a na rokovanie 13](#_Toc513040746)

[Predloženie ponuky 14](#_Toc513040747)

[18. Uchádzač oprávnený predložiť ponuku 14](#_Toc513040748)

[19. Predloženie ponuky v lehote na predkladanie ponúk 14](#_Toc513040749)

[20. Miesto, lehota a spôsob predkladania ponúk 15](#_Toc513040750)

[21. Lehota viazanosti ponúk 16](#_Toc513040751)

[VŠEOBECNé informácie vzťahujúce sa k základným, aktualizovaným a konečným ponukám 16](#_Toc513040752)

[22. Otváranie ponúk 16](#_Toc513040753)

[23. Vysvetľovanie ponúk 16](#_Toc513040754)

[24. Vyhodnotenie ponúk 17](#_Toc513040755)

[25. Rokovanie s uchádzačmi o základných ponukách a výzva na predkladanie Konečných ponúk 17](#_Toc513040756)

[26. Elektronická aukcia 19](#_Toc513040757)

[Prijatie ponuky 20](#_Toc513040758)

[27. Informácia o výsledku vyhodnotenia konečných ponúk 20](#_Toc513040759)

[28. Uzavretie zmluvy 20](#_Toc513040760)

[Ďalšie informácie 21](#_Toc513040761)

[29. Dôvernosť procesu verejného obstarávania 21](#_Toc513040762)

[31. Opravné prostriedky 22](#_Toc513040763)

[32. Záverečné ustanovenie 22](#_Toc513040764)

PRÍLOHY:

1 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

2 JEDNOTNÝ EURÓPSKY DOKUMENT

3 OPIS PREDMETU ZÁKAZKY

4 VZOR ZMLUVY

5 CENOVÁ TABUĽKA

6 NÁJOMNÁ ZMLUVA

7 KONTROLNÝ LIST BOZP

8 Zmluva o ochrane dôverných skutočností

POKYNY PRE UCHÁDZAČOV

Všeobecné informácie

1. Identifikácia obstarávateľa

Názov organizácie: **Slovenské elektrárne, a.s.**

Adresa organizácie: Mlynské nivy 47, 821 09 Bratislava 2

IČO: **35 829 052**

DIČ: **2020261353**

IČ DPH: **SK 2020261353**

Internetová adresa organizácie (URL): ): <http://www.seas.sk>

Kontaktná osoba: Ing. Danica Pozdechová

E-mail: [danica.pozdechova@seas.sk](mailto:danica.pozdechova@seas.sk)

Tel.: +421 910 673 120

Kontaktná adresa: **Slovenské elektrárne, a.s.**

**Obstarávanie všeobecných služieb**

**závod Atómové elektrárne Bohunice**

**919 31 Jaslovské Bohunice**

1. Predmet zákazky
   1. Názov predmetu zákazky: Obsluha pásovej dopravy stabilizátu, nakládka, automobilová doprava a ukladanie stabilizátu v elektrárni Nováky.
   2. Predmetom zákazky sú služby spočívajúce vo vykonávaní činností podrobnejšie špecifikovaných v Prílohe č. 3 týchto súťažných podkladov s názvom „Opis predmetu zákazky“ (ďalej aj ako „predmet zákazky“ alebo „služby“).
   3. Nomenklatúra

Spoločný slovník obstarávania (CPV):

90512000-9 - Služby na prepravu odpadu

* 1. Podrobné vymedzenie predmetu zákazky:

Podrobné vymedzenie predmetu zákazky, vrátane technickej špecifikácie, tvorí Prílohu č. 3 týchto súťažných podkladov - „Opis predmetu zákazky“.

Predmet obstarávania bude obstarávaný ako celok a nie je možné ho rozdeliť na časti.

1. Variantné riešenie

Uchádzačom sa neumožňuje predložiť variantné riešenie. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť, akoby nebolo predložené.

1. Základné kroky postupu verejného obstarávania
   1. Postup verejného obstarávania bude uskutočnený nasledovnými, po sebe nasledujúcimi krokmi:
      1. Predloženie žiadostí o účasť v súťaži a vyhodnotenie splnenia podmienok účasti

Všetky informácie pre záujemcov potrebné pre predloženie žiadostí o účasť za účelom preukázania splnenia podmienok účasti stanovených obstarávateľom v tomto rokovacom konaní so zverejnením sú uvedené v oznámení o vyhlásení tohto rokovacieho konania so zverejnením (ďalej ako „Oznámenie“) (vrátane formy, obsahu a spôsobu predloženia žiadostí o účasť, mieste i lehote na jej predloženie). Podmienky účasti budú vyhodnocované v súlade s § 40 a nasl. zákona.

Súťažné podklady okrem iného spresňujú opis predmetu zákazky, ktorý je stručne vymedzený v Oznámení, a sú v nich uvedené tie prvky opisu, ktorými sa určujú minimálne požiadavky, ktoré musia spĺňať všetky ponuky.

Súčasťou opisu poskytovanej služby sú aj miestne prevádzkové predpisy uvedené v Prílohe č. 3 súťažných podkladov - Opis predmetu zákazky. Z dôvodov, že tieto prevádzkové predpisy sú predmetom utajovanej skutočnosti obstarávateľa, budú záujemcom sprístupnené až po podpise zmluvy o ochrane dôverných skutočností v súlade s bodom 10.3 až 10.5 týchto súťažných podkladov.

* + 1. Výzva na predloženie základných ponúk zaslaná záujemcom, ktorí splnia podmienky účasti stanovené obstarávateľom v tejto súťaži

Vzhľadom k špecifikám postupu rokovacieho konania so zverejnením vyplývajúcim zo Zákona, súťažné podklady upravujú proces verejného obstarávania až od momentu odoslania výzvy na predkladanie základných ponúk tým záujemcom, ktorí splnili všetky podmienky účasti uvedené v Oznámení (ďalej ako „vybraní záujemcovia“).

Podmienky týkajúce sa formy, spôsobu a obsahu základných ponúk sú uvedené nižšie, najmä v článkoch 12-13, 16-20 týchto súťažných podkladov.

* + 1. Otváranie a vyhodnotenie základných ponúk pred uskutočnením rokovaní

Podmienky týkajúce sa otvárania a vyhodnotenia základných ponúk sú uvedené v článkoch 22 a 24 týchto súťažných podkladov.

* + 1. Rokovanie s uchádzačmi, ktorí predložili základné ponuky a splnili podmienky stanovené obstarávateľom

Podmienky týkajúce sa rokovania s uchádzačmi sú uvedené v bodoch 25.4.1 až 25.4.4 týchto súťažných podkladov.

* + 1. Znižovanie počtu ponúk, ktoré sa majú prerokovať na základe kritérií na vyhodnotenie ponúk počas rokovania

Podmienky týkajúce sa znižovania počtu ponúk počas rokovania s uchádzačmi sú uvedené v bode 25.5 týchto súťažných podkladov.

* + 1. Výzva na predloženie konečných ponúk zaslaná záujemcom, ktorí predložili základné ponuky a splnili podmienky stanovené obstarávateľom

Podmienky týkajúce sa výzvy na predkladanie konečných ponúk sú uvedené v bode 25.6 týchto súťažných podkladov.

* + 1. Otváranie a vyhodnotenie konečných ponúk pred elektronickou aukciou

Podmienky týkajúce sa otvárania a vyhodnotenia konečných ponúk sú uvedené v článkoch 22 a 24 týchto súťažných podkladov. Ponuky uchádzačov sa budú vyhodnocovať v súlade s § 44 zákona, a to na základe najnižšej ceny v EUR bez DPH spôsobom uvedeným v Prílohe č. 1 týchto súťažných podkladov.

* + 1. Elektronická aukcia

Podmienky týkajúce sa elektronickej aukcie sú uvedené v článku 26 týchto súťažných podkladov.

* + 1. Vyhodnotenie konečných ponúk po elektronickej aukcii

Podmienky týkajúce sa vyhodnotenia konečných ponúk sú uvedené v článku 24 týchto súťažných podkladov. Ponuky uchádzačov sa budú vyhodnocovať v súlade s § 44 zákona, a to na základe najnižšej ceny v EUR bez DPH spôsobom uvedeným v Prílohe č. 1 týchto súťažných podkladov.

* + 1. Oznámenie o výsledku vyhodnotenia konečných ponúk

Podmienky týkajúce sa oznámenia o výsledku konečných ponúk sú uvedené v článku 27 týchto súťažných podkladov.

* + 1. Uzatvorenie zmluvy

Podmienky týkajúce sa uzatvorenia zmluvy sú uvedené v článku 28 týchto súťažných podkladov.

1. Miesto a termín poskytovania predmetu zákazky
   1. Miesto alebo miesta poskytnutia predmetu zákazky:

**Slovenské elektrárne, a. s.**

závod Elektrárne Nováky

972 43 Zemianske Kostoľany

* 1. Termín/lehota realizácie predmetu zákazky:

3 roky od nadobudnutia účinnosti zmluvy s možnosťou predĺženia o 1 rok.

Predpokladaný začiatok poskytovania služieb: 01.02.2019.

1. Zdroj finančných prostriedkov

Predmet zákazky bude financovaný z vlastných finančných prostriedkov obstarávateľa.

1. Zmluva a podmienky plnenia
   1. Typ zmluvy na dodanie/poskytnutie predmetu zákazky: Zmluva o poskytovaní služieb uzavretá podľa § 269 ods. 2 zák. č. 513/1991 Zb. Obchodný zákonník v platnom znení (ďalej ako „zmluva“).
   2. Obstarávateľ požaduje, aby zmluva bola uzatvorená podľa vzoru zmluvy, ktorý tvorí Prílohu č. 4 týchto súťažných podkladov - „Vzor zmluvy“.

Súčasťou zmluvy budú:

* Všeobecné obchodné podmienky SE, a.s. („VOP“) verzia 01/06/2018,
* **Všeobecné technické podmienky plnenia v SE, a.s.** („VTP“) pre závody, verzia 01.06.2018 – vzťahujú sa na tieto závody: Jaslovské Bohunice, Mochovce, Nováky, Vojany a Vodné elektrárne,

ktoré sú k dispozícii v elektronickej forme na nasledovnej web stránke: <http://www.seas.sk/obstaravanie> v časti Dokumenty, a

* Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ), vytlačené na hlavičkovom papieri uchádzača,

ktorého formulár sa nachádza v elektronickej forme pod názvom „Formuláre k verejnému obstarávaniu“na nasledovnej adrese <https://obstaravanie.seas.sk/obstaravanie>.

Akékoľvek zmeny alebo doplnenia Návrhu zmluvy alebo návrhy na zmenu Všeobecných obchodných podmienok SE (ďalej len „VOP“) zakladajú právo obstarávateľovi takého návrhy odmietnuť.

1. Subdodávatelia, osoby vykonávajúce predmet zákazky
   1. Uchádzač môže realizovať plnenia, ktoré sú predmetom obstarávania, prostredníctvom subdodávateľov.
   2. Ak má uchádzač v úmysle zabezpečovať niektoré činnosti subdodávateľmi:
      1. uchádzač uvedie v ponuke podiel zákazky, ktorý má v úmysle zadať subdodávateľom, predmety subdodávok a názvy všetkých navrhovaných subdodávateľov. V prípade, že uchádzač bude celú zákazku realizovať sám, je povinný túto informáciu uviesť v ponuke. Vzor formulára je k dispozícii v elektronickej forme pod názvom „Formuláre k verejnému obstarávaniu“ na nasledovnej adrese <https://obstaravanie.seas.sk/obstaravanie>,
      2. obstarávateľ požaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch v rozsahu podľa bodu 8.2.1 vyššie a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia.
2. Dorozumievanie medzi obstarávateľom a vybranými záujemcami alebo uchádzačmi
   1. Poskytovanie vysvetlení a iné dorozumievanie (ďalej len „informácie“) medzi obstarávateľom a záujemcami, ktorí splnili podmienky účasti stanovené obstarávateľom v tomto rokovacom konaní so zverejnením (ďalej ako „vybraní záujemcovia“ alebo aj jednotlivo ako „vybraný záujemca“) alebo uchádzačmi sa uskutočňuje písomnou formou, ktorá zabezpečí trvalé zachytenie ich obsahu. Informácie môžu byť doručené prostredníctvom pošty, iného doručovateľa, faxom, elektronicky v súlade so zákonom . Dorozumievacím jazykom v súťaži je slovenský alebo český jazyk.
3. Vysvetľovanie a doplnenie súťažných podkladov
   1. Obstarávateľ si plní všetky povinnosti týkajúce sa zverejňovania dokumentov a informácií o tomto verejnom obstarávaní v profile obstarávateľa zriadenom na webovom sídle Úradu pre verejné obstarávanie v elektronickom úložisku ako osobitnej časti vestníka verejného obstarávania. I napriek povinnosti, ktoré si bude obstarávateľ plniť pri zverejňovaní informácii a dokumentov v profile obstarávateľa, obstarávateľ odporúča všetkým záujemcom, ktorí si stiahli súťažné podklady z profilu, aby túto skutočnosť oznámili e-mailom na kontaktnú adresu uvedenú v článku 1, s uvedením kontaktných údajov pre potreby poskytovania vysvetľovania údajov uvedených v súťažných podkladoch. V prípade, že záujemca nezašle túto informáciu na kontaktný e-mail, obstarávateľ nenesie žiadnu zodpovednosť za nedoručenie vysvetlenia informácii uvedených v súťažných podkladoch. V prípade potreby objasnenia súťažných podkladov, prípadne iných podkladov poskytnutých obstarávateľom, môže ktorýkoľvek z vybraných  záujemcov vyzvaných na predloženie ponuky (v súlade s článkom 18) požiadať o ich vysvetlenie priamo u kontaktnej osoby na kontaktnej adrese uvedenej v článku 1.
   2. Napriek zverejneniu súťažných podkladov v profile obstarávateľa obstarávateľ upozorňuje, že súčasťou opisu poskytovanej služby sú aj miestne prevádzkové predpisy uvedené v Prílohe č. 3 súťažných podkladov – „Opis predmetu zákazky“. Z dôvodov, že tieto prevádzkové predpisy majú dôverný charakter , a preto budú záujemcom sprístupnené až po podpise zmluvy o ochrane dôverných skutočností v súlade s nižšie uvedeným postupom.
   3. Vzor zmluvy o ochrane dôverných skutočností tvorí Prílohu č. 9 súťažných podkladov, a je sprístupnený aj na profile obstarávateľa. Zmluvu o ochrane dôverných skutočností záujemca vytlačí, podpíše, a v dvoch (2) vyhotoveniach bezodkladne doručí na adresu obstarávateľa uvedenú v článku 1 s označením „Zauhľovanie – zmluva o ochrane údajov“.
   4. Scan podpísanej zmluvy o ochrane dôverných skutočností záujemca doručí obstarávateľovi aj elektronicky na adresu: [danica.pozdechova@seas.sk](mailto:danica.pozdechova@seas.sk).
   5. Po doručení scanu zmluvy o ochrane dôverných skutočností na e-mail adresu uvedenú v predchádzajúcom bode budú záujemcovi predpisy zaslané poštou na DVD nosiči, prípadne si ich záujemca bude môcť prevziať osobne.
   6. V prípade potreby objasnenia súťažných podkladov, prípadne iných podkladov poskytnutých obstarávateľom, môže ktorýkoľvek z vybraných  záujemcov vyzvaných na predloženie ponuky (v súlade s článkom 18) požiadať o ich vysvetlenie priamo u kontaktnej osoby na kontaktnej adrese uvedenej v článku 1.
   7. Ak vybraný záujemca požiada o vysvetlenie dostatočne vopred, obstarávateľ bezodkladne poskytne vysvetlenie informácií potrebných na vypracovanie ponuky všetkým vybraným záujemcom, resp. uchádzačom najneskôr však šesť dní pred uplynutím lehoty na predkladanie ponúk.
   8. Ak je to nevyhnutné, obstarávateľ môže doplniť informácie uvedené v súťažných podkladoch, prípadne iných podkladoch sprístupnených vybraným záujemcom, resp. uchádzačom. Tieto preukázateľne oznámi súčasne všetkým uchádzačom, resp. vybraným záujemcom najneskôr 6 dní pred uplynutím lehoty na predkladanie ponúk, a v prípade, ak je to nevyhnutné, primerane predĺži lehotu na predkladanie ponúk.
4. Obhliadka miesta poskytnutia predmetu zákazky
   1. Vybraným záujemcom sa odporúča vykonať obhliadku miesta plnenia, aby si sami overili údaje a získali potrebné informácie nevyhnutné na prípravu a vypracovanie ponuky. Výdavky spojené s obhliadkou miesta dodania/poskytnutia predmetu zákazky idú na ťarchu vybraného záujemcu.
   2. Miesto obhliadky (adresa): Slovenské elektrárne a.s., závod Elektrárne Nováky, 972 43 Zemianske Kostoľany.
   3. V prípade záujmu o obhliadku prosíme vybraných záujemcov kontaktovať nasledovnú osobu: p. Martin Weiss, tel.: 0910 674 610, e-mail: [martin.weiss@seas.sk](mailto:martin.weiss@seas.sk). Vybraní záujemcovia sú povinní kontaktovať kontaktnú osobu dostatočne vopred. Obstarávateľ predpokladá vykonať obhliadky v 28.týždni.
   4. Vybraní záujemcovia, ktorí prejavia záujem o vykonanie obhliadky miesta poskytnutia predmetu zákazky, sú povinní najneskôr do 3 dní pred konaním obhliadky predložiť tejto kontaktnej osobe zoznam osôb, ktoré sa zúčastnia obhliadky, s uvedením ich mena a priezviska.

Príprava ponuky

1. Vyhotovenie ponuky
   1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Ponuka musí byť vyhotovená nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je čitateľný. Pokiaľ nie je v týchto súťažných podkladoch upravené ďalej inak, ustanovenia upravujúce práva a povinnosti súvisiace s prípravou a predkladaním „ponuky“ alebo „základnej ponuky“ sa primerane vzťahujú aj na práva a povinnosti súvisiace s prípravou a predkladaním aktualizovanej ponuky počas rokovania (ďalej ako „aktualizovaná ponuka“), či konečnej ponuky predkladanej po ukončení rokovania (ďalej „konečná ponuka“).
   2. Potvrdenia, doklady a iné dokumenty tvoriace ponuku musia byť v ponuke predložené ako prvopisy/originály alebo ich úradne osvedčené kópie, pokiaľ nie je určené inak.
2. Jazyk ponuky
   1. Ponuka a ďalšie doklady a dokumenty vo verejnom obstarávaní musia byť predložené v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
3. Mena a ceny uvádzané v ponuke
   1. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
   2. Cena za predmet zákazky musí byť stanovená podľa § 3 zákona NR SR č.18/1996 Z.z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon Národnej rady Slovenskej republiky č.18/1996 Z.z. o cenách.
   3. Uchádzač je povinný oceniť všetky položky, ktoré sú uvedené v Prílohe č. 5 týchto súťažných podkladov – „Cenová tabuľka“.

V elektronickej aukcii sa bude predkladať jednotková cena, t.j. cena za jednu (1) tonu zmanipulovaného stabilizátu *v EUR bez DPH,* ktorá bude aukčným systémom automaticky prenásobená počtom predpokladaných množstiev zmanipulovaného stabilizátu v tonách za obdobie 36 mesiacov plnenia pre hodnotené kritérium. Za konečnú navrhovanú cenu položky sa bude považovať cena položky *v EUR bez DPH*, ktorú uchádzač predložil z hľadiska času ako poslednú.

* 1. Ak je uchádzač platiteľom dane z pridanej hodnoty (ďalej len „DPH“) v SR, navrhované zmluvnú jednotkové ceny uvedie v zložení:
     1. navrhovaná zmluvná jednotková cena bez DPH,
     2. sadzba DPH a výška DPH,
     3. navrhovaná zmluvná cena vrátane DPH.
  2. Ak uchádzač nie je platiteľom DPH v SR, na túto skutočnosť upozorní v ponuke.
  3. Vybraný záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu zákazky, ktoré môžu akýmkoľvek spôsobom ovplyvniť cenu a charakter ponuky alebo poskytnutia služby. V prípade, že uchádzač bude úspešný, nebude akceptovaný žiadny nárok uchádzača na zmenu navrhovanej ceny z dôvodu chýb a opomenutí jeho povinností.

1. Zábezpeka ponuky
   1. Obstarávateľ vyžaduje na zabezpečenie ponuky zloženie zábezpeky.
   2. Zábezpeka je stanovená vo výške 5 000,00 EUR (slovom: päťtisíc euro).
   3. Spôsoby zloženia zábezpeky

* poskytnutím bankovej záruky za uchádzača, alebo
* zložením finančných prostriedkov na bankový účet obstarávateľa.

Spôsob zloženia zábezpeky si uchádzač vyberie z uvedených alternatív.

* 1. Podmienky zloženia zábezpeky ponuky
     1. V prípade poskytnutia bankovej záruky za uchádzača

Poskytnutie bankovej záruky sa riadi ustanoveniami § 313 až § 322 zákona č. 513/1991 Zb. Obchodný zákonník v znení neskorších predpisov. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky v záručnej listine musí platiť min. do skončenia lehoty viazanosti ponúk. Banková záruka vznikne písomným vyhlásením banky v záručnej listine, že banka uspokojí veriteľa (obstarávateľa) za dlžníka (uchádzača) v prípade prepadnutia jeho zábezpeky v prospech obstarávateľa do výšky poskytnutej zábezpeky. Uchádzač si splní svoju povinnosť na zloženie zábezpeky formou bankovej záruky zabezpečením platnej záručnej listiny obsahujúcej nižšie uvedené náležitosti a jej predložením obstarávateľovi (spolu s ostatnými časťami ponuky) v lehote na predkladanie ponúk.

Zo záručnej listiny vystavenej bankou ďalej musí vyplývať, že:

* zábezpeka poskytnutá formou bankovej záruky prepadne v prospech obstarávateľa, ak:

1. uchádzač odstúpi od svojej ponuky v lehote viazanosti ponúk,
2. uchádzač neposkytne súčinnosť alebo odmietne uzavrieť zmluvu podľa § 56 ods. 8 až 12 zákona.

* ide o neodvolateľnú, bezpodmienečnú bankovú záruku a bez námietok,
* v prípade prepadnutia zábezpeky ponuky, finančné prostriedky poskytnuté bankovou zárukou prepadnú v prospech obstarávateľa vo výške uvedenej v bode 15.2.
* banka sa zaväzuje zaplatiť na účet obstarávateľa pohľadávku vzniknutú v súlade s vyššie uvedeným, do 7 dní po doručení prvej písomnej výzvy obstarávateľa na jej zaplatenie,
* banková záruka je platná počas (čo aj predĺženej) lehoty viazanosti ponúk,
* banka bude povinná predĺžiť platnosť bankovej záruky na základe písomnej žiadosti uchádzača v súlade s obstarávateľom určenou predĺženou lehotou viazanosti ponúk,
* **banková záruka zanikne:**

1. plnením banky v rozsahu, v akom banka za uchádzača poskytla plnenie v prospech obstarávateľa,
2. odvolaním bankovej záruky uchádzača na základe písomného oznámenia/súhlasu obstarávateľa doručeného uchádzačovi,
3. uplynutím doby platnosti, ak si obstarávateľ do uplynutia doby platnosti neuplatnil voči banke svoje nároky vyplývajúce z vystavenej záručnej listiny.

Záručná listina musí byť súčasťou ponuky, a to v dvoch vyhotoveniach, konkrétne ako (i) originál v odnímateľnej samostatnej podobe a (ii) kópia, ktorá bude tvoriť neodnímateľnú súčasť ponuky v zmysle § 24 zákona ako súčasť dokumentácie, ktorú uchováva podľa zákona obstarávateľ. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka.

Banková záruka zaslaná formou swiftovej správy nebude akceptovaná.

**Podmienky vrátenia bankovej záruky pred uplynutím lehoty viazanosti ponúk:**

Obstarávateľ vráti poskytnutú záručnú listinu uchádzačovi do 7 dní v súlade s § 46 ods. 5 zákona.

* + 1. V prípade zloženia finančných prostriedkov na bankový účet obstarávateľa

Uchádzač si splní svoju povinnosť na zloženie zábezpeky formou zloženia finančných prostriedkov na bankový účet obstarávateľa, ich prevedením na účet obstarávateľa:

názov účtu: **Slovenské elektrárne, a.s.**

číslo účtu: **2000160302/ 8130**

IBAN: **SK35 8130 0000 0020 0016 0302**

banka: **Citibank Europe plc., pobočka zahraničnej banky, Bratislava**

BIC: **CITISKBA**

variabilný symbol: [uchádzač uvedie svoje IČO]

Finančné prostriedky musia byť pripísané na účte obstarávateľa najneskôr v deň uplynutia lehoty na predkladanie ponúk.

Zábezpeka poskytnutá formou zloženia finančných prostriedkov prepadne v prospech obstarávateľa, ak

1. uchádzač odstúpi od svojej ponuky v lehote viazanosti ponúk, alebo ak
2. uchádzač neposkytne súčinnosť alebo odmietne uzavrieť zmluvu podľa § 56 ods. 8 až 12 zákona.

Finančné prostriedky, v prípade prepadnutia zábezpeky ponuky, prepadnú v prospech obstarávateľa vo výške uvedenej v bode 15.2.

Doba platnosti zábezpeky ponuky poskytnutej zložením finančných prostriedkov na účet obstarávateľa trvá do uplynutia lehoty viazanosti ponúk, resp. do predĺženej lehoty viazanosti ponúk.

**Podmienky vrátenia finančných prostriedkov pred uplynutím lehoty viazanosti ponúk:**

Obstarávateľ vráti uchádzačovi finančné prostriedky do 7 dní v súlade s § 46 ods. 5 zákona.

Obstarávateľ vystaví banke prevodný príkaz na prevod finančných prostriedkov vo výške uvedenej v bode 15.2, ktoré slúžili ako zábezpeka ponuky uchádzača, vrátane prislúchajúcich úrokov, v prípade ak mu ich jeho banka poskytuje.

**Podmienky vrátenia zábezpeky po uzavretí zmluvy:**

Finančné prostriedky budú všetkým uchádzačom uvoľnené najneskôr do 7 dní odo dňa uzavretia zmluvy. Obstarávateľ vystaví banke prevodný príkaz na prevod finančných prostriedkov ktoré slúžili ako zábezpeka ponuky uchádzača, vrátane prislúchajúcich úrokov, v prípade ak mu ich jeho banka poskytuje.

* 1. Spôsob zloženia zábezpeky si uchádzač vyberie podľa podmienok zloženia uvedených v bode 15.4.
  2. Ak súčasťou ponuky nebude doklad preukazujúci riadne zloženie zábezpeky, resp. ak finančné prostriedky vo výške zábezpeky nebudú pripísané na účet obstarávateľa v požadovanej lehote a požadovaným spôsobom, bude uchádzač zo súťaže vylúčený. Uchádzačovi bude písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.
  3. Vzhľadom na špecifickosť postupu rokovacie konanie so zverejnením upozorňuje obstarávateľ na dôvod, ktorý bude považovať za odstúpenie uchádzača od svojej ponuky v lehote viazanosti ponúk s následkom prepadnutia zábezpeky v prospech obstarávateľa v súlade s ustanovením § 46 ods. 4 písm. a) zákona, podrobnejšie popísaný v bode 25.5.5 týchto súťažných podkladov.

1. Obsah ponuky
   1. Základná ponuka predložená uchádzačom bude označená ako „Základná ponuka“ a bude obsahovať jednu časť v súlade s bodom 16.4 týchto súťažných podkladov.
   2. Konečná ponuka (ktorá sa predkladá po uskutočnených rokovaniach) bude predložená v dvoch častiach, označených ako „Konečná ponuka - časť Ostatné“ a „Konečná ponuka – časť  „Kritériá“ a bude vypracovaná v súlade s bodmi 16.5 a 16.6 týchto súťažných podkladov.
   3. Konečná ponuka bude obsahovať úpravy základnej ponuky podľa výsledkov z rokovaní a podpísaných zápisníc z rokovania. Konečná ponuka nesmie meniť tie časti základnej ponuky, ktoré neboli predmetom rokovania a nemajú súvislosť s výsledkami z rokovaní. Obsah ponuky, ktorý bol predmetom rokovania, uchádzač nesmie zmeniť v rozpore s požiadavkami obstarávateľa.
   4. „Základná ponuka“ musí obsahovať tieto dokumenty:
      1. návrh na plnenie predmetu zákazky, ktorý musí byť vyhotovený tak, aby vecne zodpovedal obsahu, rozsahu a všetkým podmienkam poskytovania služby tvoriacej predmet zákazky špecifikovanej v Prílohe č. 3 týchto súťažných podkladov - „Opis predmetu zákazky“.

Uchádzači sú v návrhu na plnenie predmetu zákazky povinní opísať navrhované personálne, technické a organizačné zabezpečenie plnenia služby tvoriacej predmet zákazky. Opis musí byť dostatočne konkrétny a jasný na to, aby bolo možné zo strany obstarávateľa posúdiť jeho reálnosť vo vzťahu k rozsahu a požadovanej kvalitatívnej a kvantitatívnej úrovni obstarávanej služby. Súčasťou návrhu musí byť aj:

1. zoznam názvov profesií a počet pracovníkov (osôb), ktorými uchádzač mieni zabezpečovať plnenie zákazky v súlade s požiadavkami uvedenými v Prílohe č. 3 týchto súťažných podkladov – „Opis predmetu zákazky“. Uchádzač zároveň uvedie na základe akých zmluvných vzťahov plánuje pracovníkov zabezpečiť (zamestnanec/ zamestnanec subdodávateľa/SZČ osoba/živnostník),
2. zoznam technických zariadení, ktoré uchádzač mieni používať na plnenie zákazky,
3. zoznam technických zariadení/budov, ktoré si uchádzač mieni od obstarávateľa prenajať na zabezpečenie plnenia predmetu zákazky.
   * 1. prípadný návrh pripomienok k obchodným podmienkam , uvedeným v Prílohe č. 4 týchto súťažných podkladov – „Vzor zmluvy“ podľa bodu 7.2 týchto súťažných podkladov.

V prípade úpravy obchodných podmienok, obstarávateľ pred odoslaním výzvy na predloženie konečných ponúk alebo vo výzve na predloženie konečných ponúk, oznámi konečnú úpravu obchodných podmienok všetkým uchádzačom, ktorí neboli zo súťaže vylúčení.

* + 1. informácie o subdodávateľoch v rozsahu podľa bodu 8.2.1 týchto súťažných podkladov,
    2. doklad o zložení zábezpeky podľa bodu 15 súťažných podkladov (pozn.: V prípade poskytnutia zábezpeky formou bankovej záruky uchádzač predloží (i) originál záručnej listiny (notársky overená kópia záručnej listiny nie je postačujúca) a (ii) kópiu záručnej listiny, ktorá bude tvoriť neodnímateľnú súčasť ponuky v zmysle § 24 zákona ako súčasť dokumentácie, ktorú uchováva podľa zákona obstarávateľ. V prípade zloženia finančných prostriedkov na bankový účet obstarávateľ odporúča, aby uchádzač predložil v ponuke výpis z bankového účtu resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet obstarávateľa v požadovanej lehote),
    3. výpočet ceny / cenová tabuľka (Príloha č. 5 týchto súťažných podkladov – „*Cenová tabuľka“*) – podľa požiadaviek v bode 14, zohľadňujúci dohodnuté technické riešenie a zmluvné podmienky.
    4. zoznam predloženej dokumentácie – indexový zoznam dokumentov tvoriacich obsah základnej ponuky,
    5. ak je uchádzačom skupina dodávateľov – „Čestné vyhlásenie o vytvorení skupiny“ v súlade s bodom 18.4 týchto súťažných podkladov,
    6. CD nosič vo formáte Portable Document Format (.pdf) vo vyhotovení podľa bodov 19.6 tejto časti súťažných podkladov nižšie, obsahujúci kópiu celej časti ponuky označenej ako „Základná ponuka “.
  1. „Konečná ponuka - časť Ostatné“ musí obsahovať tieto dokumenty:
     1. návrh zmluvy vypracovaný podľa bodu 7 týchto súťažných podkladov, v 1 vyhotovení, bez uvedenia ceny, zohľadňujúci výsledok rokovania s uchádzačmi, vrátane nasledovnej prílohy:

**Príloha č. 2** **– „Technická špecifikácia – Opis“**

Ostatné prílohy budú predložené až úspešným uchádzačom pred podpisom zmluvy.

Uchádzač je povinný predložiť návrh zmluvy v súlade s požiadavkami uvedenými v súťažných podkladoch. Návrh zmluvy nesmie obsahovať žiadne obmedzenia alebo výhrady v rozpore s požiadavkami a podmienkami uvedenými v Oznámení, v týchto súťažných podkladoch, prípadne v ďalších podkladoch poskytnutých obstarávateľom, požiadavkami obstarávateľa prednesenými počas rokovania, a nesmie obsahovať ustanovenia, ktoré by boli v rozpore so všeobecne záväznými právnymi predpismi alebo (v prípade príloh návrhu zmluvy) technickými predpismi,

* + 1. návrh na plnenie predmetu zákazky v rovnakom rozsahu ako je uvedené v bode 16.4.1,
    2. ak došlo k zmene subdodávateľov oproti predloženej základnej ponuke - informácie o subdodávateľoch v rozsahu podľa bodu 8.2.1 týchto súťažných podkladov,
    3. zoznam predloženej dokumentácie – indexový zoznam dokumentov tvoriacich obsah konečnej ponuky,
    4. CD nosič vo formáte Portable Document Format (.pdf) vo vyhotovení podľa bodov 19.6 tejto časti súťažných podkladov nižšie, obsahujúci kópiu celej časti ponuky označenej ako „Konečná ponuka - časť Ostatné“.
  1. „Konečná ponuka - časť Kritériá“ musí obsahovať tieto dokumenty:
     1. výpočet ceny / cenová tabuľka (Príloha č. 5 týchto súťažných podkladov – „*Cenová tabuľka“*) – podľa požiadaviek v bode 14, zohľadňujúci dohodnuté technické riešenie a zmluvné podmienky. Zároveň v tomto návrhu uchádzač uvedie kontaktnú osobu, ktorá bude zabezpečovať za uchádzača elektronickú aukciu, spolu s uvedením mailovej adresy.
     2. CD nosič vo formáte Portable Document Format (.pdf) vo vyhotovení podľa bodov 19.6 tejto časti súťažných podkladov nižšie, obsahujúci kópiu celej časti ponuky označenej ako „Konečná ponuka - časť Kritériá“.
  2. Všetky časti ponuky ako aj predložená dokumentácia, čestné vyhlásenia, návrh zmluvy a jeho prílohy, pokiaľ v týchto súťažných podkladoch nie je určené inak, musia byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Ak uchádzač splnomocní/poverí tretiu osobu konať za neho pri podpise dokumentov predkladaných v súťaži vrátane zmluvy, musí byť súčasťou konečnej ponuky v časti „Ostatné“ aj plnomocenstvo (poverenie) splnomocňujúce takúto osobu na podpis dokumentov predkladaných v súťaži vrátane zmluvy, ktorá má byť výsledkom tejto súťaže. V prípade, že ponuku predkladá skupina dodávateľov, všetky časti ponuky vrátane dokumentov uvedených vyššie, musia byť podpísané všetkými členmi skupiny alebo osobou/osobami oprávnenými konať v danej veci za ostatných členov skupiny.

1. Náklady na ponuku a na rokovanie
   1. Všetky náklady, výdavky vzniknuté uchádzačovi spojené s prípravou a predložením ponuky, rokovaním, alebo prípadným poskytnutím svojho technického riešenia obstarávateľovi znáša uchádzač bez finančného nároku voči obstarávateľovi, bez ohľadu na výsledok verejného obstarávania.
   2. Ponuky doručené na adresu obstarávateľa v lehote na predkladanie ponúk sa uchádzačom nevracajú. Zostávajú ako súčasť dokumentácie vyhlásenej súťaže.

Predloženie ponuky

1. Uchádzač oprávnený predložiť ponuku
   1. Ponuku môže predložiť uchádzač, ktorý splnil podmienky účasti stanovené obstarávateľom v rámci tejto súťaže, a ktorého obstarávateľ vyzval na predloženie základnej/aktualizovanej/konečnej ponuky.
   2. Uchádzačom môže byť fyzická osoba alebo právnická osoba vystupujúca voči obstarávateľovi samostatne, alebo skupina fyzických osôb/právnických osôb vystupujúcich voči obstarávateľovi spoločne.
   3. Skupina dodávateľov musí v predkladanej ponuke uviesť všetkých svojich členov.
   4. Skupina dodávateľov vytvorená na dodanie/poskytnutie predmetu zákazky, ktorej ponuka bude prijatá obstarávateľom, musí vytvoriť do termínu stanoveného na uzavretie zmluvy spoločnú právnu formu, napr. Zmluvu o združení podľa § 829 a nasl. zákona č. 40/1964 Zb. Občiansky zákonník v znení neskorších predpisov. Tento záväzok členovia skupiny potvrdia v ponuke „Čestným vyhlásením o vytvorení skupiny“. Čestné vyhlásenie musí byť podpísané všetkými členmi skupiny. Je zakázaná akákoľvek zmena v zložení skupiny, alebo zmena účastníkov zmluvy o združení oproti tomu zloženiu, aké bolo prezentované za účelom predloženia dokladov preukazujúcich splnenie podmienok účasti v súťaži. Nedodržanie týchto ustanovení bude mať za následok vylúčenie uchádzača zo súťaže. V takomto prípade bude uchádzačovi písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.
   5. Obchodná spoločnosť, ktorej zakladateľom alebo spoločníkom je politická strana alebo politické hnutie, nemôže byť uchádzačom alebo záujemcom o účasť na verejnom obstarávaní.
   6. Ak ponuku predloží fyzická osoba alebo právnická osoba, ktorá nespĺňa podmienky podľa tohto článku, nebude možné takúto ponuku zaradiť do vyhodnotenia a takýto uchádzač bude vylúčený zo súťaže. Uchádzačovi bude písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.
2. Predloženie ponuky v lehote na predkladanie ponúk
   1. Každý uchádzač môže predložiť iba jednu ponuku. Konečná ponuka podľa bodu 16.2 súťažných podkladov sa nepovažuje za novú ponuku. Uchádzač nemôže byť v tom istom postupe zadávania zákazky zároveň členom skupiny, ktorá predkladá ponuku. Obstarávateľ vylúči ponuku predloženú uchádzačom, ktorý je súčasne členom skupiny dodávateľov. V takomto prípade bude uchádzač písomne upovedomený o vylúčení jeho ponuky z verejného obstarávania s uvedením dôvodu vylúčenia a lehoty, v ktorej môže podať námietku.
   2. Uchádzač je povinný predložiť ponuku s obsahom podľa bodu 16 týchto súťažných podkladov, a to v jednom vyhotovení. Všetky doklady a dokumenty, ktoré sú súčasťou ponuky, majú byť zviazané spolu (okrem originálu záručnej listiny, ak uchádzač preukazuje zábezpeku touto formou).
   3. Uchádzač predloží ponuku v listinnej podobe v uzavretom obale označenom podľa bodu 20.3 osobne alebo prostredníctvom poštovej zásielky či iným doručovateľom na adresu uvedenú v bode 20.1 v lehote na predkladanie ponúk uvedenej v bode 20.2. V prípade, že uchádzač predloží ponuku prostredníctvom poštovej zásielky či kuriérom, je rozhodujúci deň doručenia ponuky obstarávateľovi.
   4. Pri osobnom doručení ponuky uchádzačom, obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.
   5. Obstarávateľ vylúči uchádzača, ak nedodržal určený spôsob komunikácie, alebo obsah jeho ponuky nie je možné sprístupniť.
   6. Na zabezpečenie ochrany dôverných informácií poskytnutých v ponuke, uchádzač predloží okrem kompletnej ponuky aj ponuku v elektronickej forme v takom vyhotovení, ktoré zabezpečí nezverejnenie dôverných informácií (napríklad so začierneným textom obsahujúcim dôverné informácie).
3. Miesto, lehota a spôsob predkladania ponúk
   1. Ponuky uchádzačov je potrebné doručiť na kontaktnú adresu uvedenú v bode 1.
   2. Základnú ponuku uchádzači predložia v lehote uvedenej vo výzve na predkladanie základných ponúk.

Konečnú ponuku podľa bodu 16.2 predložia uchádzači v lehote uvedenej vo výzve na predkladanie konečných ponúk.

Ponuka uchádzača predložená po uplynutí lehoty na predkladanie ponúk sa vráti uchádzačovi neotvorená.

V prípade osobného doručenia bude ponuka prevzatá v podateľni obstarávateľa na adrese uvedenej v bode 20.1 v úradných hodinách: od 08:00 hod. do 13:00 hod..

* 1. Označenie obálok ponúk
     1. Uchádzač vloží ponuku vypracovanú v súlade s článkom 16 súťažných podkladov v jednom vyhotovení do nepriehľadného obalu, ktorý musí byť uzatvorený a označený nasledovnými údajmi:

**„Základná ponuka“:**

* + - adresa obstarávateľa uvedená v článku 1,
    - adresa uchádzača (jeho obchodné meno a adresa sídla alebo miesta podnikania),
    - text: „**súťaž – neotvárať***“*,
    - heslo súťaže „Stabilizát“,
    - číslo súťaže (uvedené na 1. strane týchto súťažných podkladov),
    - kontaktná osoba: Ing. Danica Pozdechová.

Táto obálka bude obsahovať dokumenty vypracované v súlade s bodom 16.4 týchto súťažných podkladov.

* + 1. Konečnú ponuku v jednom vyhotovení z každej časti uchádzač vloží do dvoch samostatných nepriehľadných uzatvorených obalov označených nasledovne:
    - **„Konečná ponuka – časť Ostatné“** - Konečná ponuka, s označením názvu a č. súťaže (1. strana súťažných podkladov). Táto obálka bude obsahovať dokumenty vypracované v súlade s bodom 16.5 týchto súťažných podkladov,
    - **„Konečná ponuka – časť Kritériá“** - Konečná ponuka, s označením názvu a č. súťaže (1. strana súťažných podkladov). Táto obálka bude obsahovať dokumenty vypracované v súlade s bodom 16.6 týchto súťažných podkladov.

Uchádzač vloží obidva obaly s jednotlivými časťami konečnej ponuky do ďalšieho samostatného nepriehľadného obalu, ktorý musí byť uzatvorený, označený ako **„Konečná ponuka“**, s nasledovnými údajmi :

* + - adresa obstarávateľa uvedená v článku 1,
    - adresa uchádzača (jeho obchodné meno a adresa sídla alebo miesta podnikania),
    - text: „**súťaž – neotvárať***“*,
    - heslo súťaže „Stabilizát“,
    - číslo súťaže (uvedené na 1. strane týchto súťažných podkladov): 2018/04290,
    - kontaktná osoba: Ing. Danica Pozdechová.

1. Lehota viazanosti ponúk
   1. Uchádzač je svojou ponukou viazaný v lehote viazanosti uvedenej vo výzve na predkladanie základných/aktualizovaných/konečných ponúk.
   2. V prípade, ak bude podaná námietka proti postupu obstarávateľa a bude začaté konanie o námietkach pred uzavretím zmluvy, ktoré bude mať podľa zákona odkladný účinok na konanie obstarávateľa, obstarávateľ oznámi uchádzačom predpokladané predĺženie lehoty viazanosti ponúk.
   3. Obstarávateľ si vyhradzuje právo uzatvoriť zmluvu v predĺženej lehote viazanosti ponúk, s čím uchádzač predložením už základnej ponuky vyjadruje súhlas.
   4. Vzhľadom na špecifickosť postupu rokovacie konanie so zverejnením upozorňuje obstarávateľ na dôvod, ktorý bude považovať za odstúpenie uchádzača od svojej ponuky v lehote viazanosti ponúk s následkom prepadnutia zábezpeky v prospech obstarávateľa v súlade s ustanovením § 46 ods. 4 písm. a) zákona, podrobnejšie popísaný v bode 25.5.5 týchto súťažných podkladov.

VŠEOBECNé informácie vzťahujúce sa k základným, aktualizovaným a konečným ponukám

Pokiaľ sa v tejto časti súťažných podkladov používa pojem ponuka a nie je ustanovené inak, myslí sa tým tak základná ponuka, aktualizovaná ponuka, ako aj konečná ponuka, vrátane jej častí „Ostatné“ a „Kritériá“, resp. tá časť konečnej ponuky, na ktorú sa obsah príslušného článku má vzťahovať.

1. Otváranie ponúk
   1. Otváranie ponúk bude neverejné a uchádzačom nebude poskytnutá zápisnica z otvárania ponúk.
2. Vysvetľovanie ponúk
   1. V prípade nejasností môže komisia písomne požiadať uchádzača o vysvetlenie jeho ponuky v lehote ňou určenej. Vysvetlením ponuky podľa predchádzajúcej vety nemôže dôjsť k zmene ponuky. Za zmenu ponuky sa nepovažuje odstránenie zrejmých chýb v písaní a počítaní.
   2. Ak komisia zistí, že bola predložená mimoriadne nízka ponuka, komisia písomne požiada uchádzača o písomné vysvetlenie podrobností týkajúcich sa tej časti ponuky, ktoré sú pre jej cenu podstatné, v súlade s § 53 zákona. Po písomnom zdôvodnení mimoriadne nízkej ponuky môže komisia pozvať uchádzača na osobnú konzultáciu za účelom vysvetlenia predložených zdôvodnení. V odôvodnení návrhu ceny musí uchádzač preukázať, že ním navrhovaná cena je stanovená v súlade s právnymi predpismi, týmito súťažnými podkladmi a zahŕňa všetky náklady súvisiace s dodávkou predmetu zákazky.
   3. Komisia vezme do úvahy včas podané vysvetlenie ponuky, alebo mimoriadne nízkej ponuky a dôkazy poskytnuté uchádzačom. Obstarávateľ vylúči ponuku, ak:

* uchádzač nepredloží písomné vysvetlenie, prípadne opravený návrh zmluvy s odstránením zrejmých chýb v písaní a počítaní v lehote stanovenej komisiou,
* predloženým vysvetlením došlo k zmene ponuky, alebo vysvetlenie mimoriadne nízkej ponuky nie je v súlade s požiadavkami § 53 ods. 2 zákona,
* uchádzač nezašle vysvetlenie mimoriadne nízkej ponuky v súlade s predchádzajúcou odrážkou, alebo sa nedostaví po výzve komisie na osobnú konzultáciu.

1. Vyhodnotenie ponúk
   1. Komisia vyhodnocuje ponuky v súlade s ustanovením § 53 zákona. Hodnotenie ponúk je neverejné. Komisia zriadená obstarávateľom vyhodnocuje ponuky z hľadiska splnenia požiadaviek na predmet zákazky, vrátane požiadaviek a podmienok uvedených v Oznámení, v týchto súťažných podkladoch, požiadaviek dohodnutých ako výsledok z rokovania (ak ide o preskúmanie konečnej alebo aktualizovanej ponuky), prípadne v ďalších podkladoch poskytnutých uchádzačom.
   2. Komisia akceptuje iba tie ponuky uchádzačov, ktoré okrem splnenia podmienok uvedených v predchádzajúcom bode zároveň neobsahujú žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom v Oznámení, v týchto súťažných podkladoch a neobsahuje ani žiadne skutočnosti, ktoré sú v rozpore so všeobecne záväznými právnymi predpismi.
   3. Komisia požiada o vysvetlenie a doplnenie ponuky v súlade s bodom 23.1 týchto súťažných podkladov. Obstarávateľ vylúči ponuky, ktoré nesplnili požiadavky na predmet zákazky, vrátane prípadu, ak konečná alebo aktualizovaná ponuka bezdôvodne mení časti ponuky, ktoré neboli predmetom rokovania. Obstarávateľ písomne upovedomí vylúčeného uchádzača o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
   4. Aktualizované ponuky alebo časti konečných ponúk označené ako „Kritériá“ tých uchádzačov, ktorí neboli zo súťaže vylúčení, budú vyhodnocované podľa kritérií na hodnotenie ponúk, uvedených v Oznámení, a to spôsobom určeným v Prílohe č. 1 týchto súťažných podkladov – „Kritériá na vyhodnotenie ponúk a pravidlá ich uplatnenia“. V prípade vysvetlenia ponuky súvisiaceho s odstránením zrejmých chýb v písaní a počítaní, alebo mimoriadne nízkej konečnej ponuky, komisia požiada uchádzača o vysvetlenie a doplnenie ponuky v súlade s bodom 23.1 alebo 23.2 týchto súťažných podkladov. Obstarávateľ vylúči ponuky, ak nastane niektorá zo skutočností podľa bodu 23.3 týchto súťažných podkladov, a písomne upovedomí vylúčeného uchádzača o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
   5. Ak komisia po vyhodnotení základných ponúk zistí, že viac ako jedna ponuka vyhovuje všetkým požiadavkám obstarávateľa uvedeným v súťažných podkladoch a v iných dokumentoch poskytnutých obstarávateľom na vypracovanie základnej ponuky, komisia pristúpi k rokovaniu o základných ponukách s uchádzačmi podľa článku 25.
   6. Ak komisia počas rokovania zistí, že vzhľadom na dostatočný počet vhodných ponúk, ktoré neboli vylúčené je vhodné aplikovať postup podľa bodu 25.5, zníži počet ponúk, ktoré sa majú prerokovať na základe kritérií na vyhodnotenie ponúk uvedených v Oznámení tak, aby počtom dosiahnutým v poslednej etape umožnil hospodársku súťaž.
   7. Ak komisia po vyhodnotení konečných ponúk zistí, že viac ako jedna ponuka vyhovuje všetkým požiadavkám obstarávateľa uvedeným v súťažných podkladoch, v záveroch z rokovania či v iných dokumentoch poskytnutých obstarávateľom na vypracovanie konečnej ponuky, budú nevylúčené ponuky ešte upravované formou elektronickej aukcie podľa článku 26.
2. Rokovanie s uchádzačmi o základných ponukách a výzva na predkladanie Konečných ponúk
   1. Vzťah všeobecných ustanovení súťažných podkladov a nižšie uvedenej úpravy rokovacieho konania.

V prípade, že nie je nižšie uvedené inak, ustanovenia týkajúce sa najmä ceny, obsahu, nákladov, predkladania, otvárania, preskúmania, vyhodnotenia, oznámenia o výsledku vyhodnotenia ponúk a uzavretia zmluvy v súlade so súťažnými podkladmi sa použijú primerane.

* 1. Účel rokovania

Účelom rokovania je komunikáciou s uchádzačmi získať pre obstarávateľa čo najvýhodnejšie podmienky dodania obstarávanej zákazky, a to tak po stránke technickej, ako aj ekonomickej. Je výlučne na rozhodnutí obstarávateľa, ktoré podmienky dodania predmetu zákazky navrhnuté uchádzačmi počas rokovaní prijme za výhodné a označí ich pre ďalší proces obstarávania zákazky za záväzné, a ktoré podmienky dodania predmetu zákazky navrhnuté uchádzačmi počas rokovaní odmietne ako nevyhovujúce, s následkom možného ukončenia rokovania o takomto riešení a vylúčenia z rokovania o ponuke uchádzača, ktorý neprispôsobí svoj návrh v súlade s potrebami obstarávateľa, z dôvodu nesplnenia požiadaviek obstarávateľa na predmet zákazky. Výsledkom rokovania má byť predloženie konečných ponúk uchádzačov, ktorí splnili všetky obstarávateľom určené požiadavky na predmet zákazky.

* 1. Výzva na rokovanie

V súlade s podmienkami uverejnenými v Oznámení, v  týchto súťažných podkladoch, prípadne v ďalších podkladoch poskytnutých obstarávateľom, obstarávateľ vyzve na rokovanie uchádzačov, ktorí riadne predložili základné ponuky v lehote na predkladanie ponúk. Vo výzve na rokovanie obstarávateľ môže určiť najmä ďalšie informácie o pravidlách a forme rokovaní, jazyku rokovaní, čase a mieste rokovaní.

* 1. Rokovanie

Rokovanie o podmienkach ponuky v súlade a v rozsahu podľa bodu 16.4.1, 16.4.2 a 16.4.5 sa uskutoční jednotlivo s každým uchádzačom. Pravidlá rokovania sú nasledovné:

* + 1. Rokovanie s každým uchádzačom sa považuje za prebiehajúce až do dosiahnutia stavu vyhovujúceho obstarávateľovi. Rokovanie môže byť prerušované. Čas, miesto a formu pokračovania rokovania po prerušení určuje obstarávateľ a oznamuje ho s potrebným časovým predstihom uchádzačovi v závislosti od formy zvoleného rokovania.
    2. Rokovanie môže prebiehať rôznou formou (napríklad osobné stretnutia, písomná komunikácia). Primeranú formu a intenzitu rokovania určuje obstarávateľ.
    3. Z rokovania obstarávateľ vyhotoví minimálne jednu zápisnicu, ktorá obsahuje najmä všetky podstatné skutočnosti, ktoré boli predmetom rokovania a ktoré môžu mať vplyv na obsah konečnej ponuky. Každá zápisnica je súčasťou dokumentácie o verejnom obstarávaní.
    4. Obstarávateľ písomne oznámi uchádzačom, ktorých ponuky neboli vylúčené, ukončenie rokovania.
  1. Znižovanie počtu ponúk, ktoré sa majú prerokovať na základe kritérií na vyhodnotenie ponúk počas rokovania
     1. Obstarávateľ si v Oznámení vyhradil právo uskutočniť rokovaniach v niekoľkých po sebe nasledujúcich etapách s cieľom znížiť počet ponúk, ktoré sa majú prerokovať na základe kritérií na vyhodnotenie ponúk uvedených v Oznámení. Rozhodnutie uskutočniť rokovanie v etapách môže obstarávateľ prijať kedykoľvek po ukončení prvého rokovania a pred výzvou na predkladanie konečných ponúk v zmysle bodu 25.6 týchto súťažných podkladov.
     2. Ak sa obstarávateľ rozhodne uskutočniť rokovanie v etapách podľa bodu 25.5.1 týchto súťažných podkladov, vyzve uchádzačov po ukončení rokovania na predloženie aktualizovaných ponúk. Vo výzve obstarávateľ uvedie všetky podstatné požiadavky na obsahu aktualizovaných ponúk, podmienky ich predkladania a hodnotenia.
     3. Obstarávateľ vyhodnotí aktualizované ponuky predložené na základe výzvy obstarávateľa podľa bodu 25.5.2 týchto súťažných podkladov (ďalej aj ako „aktualizované ponuky“ alebo aj jednotlivo ako „aktualizovaná ponuka“) podľa kritérií na hodnotenie ponúk v zmysle Prílohy č. 1 týchto súťažných podkladov - „KRITÉRIA NA VYHODNOTENIE PONÚK A PRAVIDLÁ ICH UPLATNENIA“ týchto súťažných podkladov. Ponuky uchádzačov, ktoré nepostúpia do ďalšieho procesu rokovania budú vylúčené.
     4. Ak obstarávateľ využije možnosť zníženia počtu ponúk, počtom dosiahnutým v poslednej etape vždy umožní hospodársku súťaž, ak je dostatočný počet vhodných ponúk, ktoré neboli vylúčené.
     5. Obstarávateľ upozorňuje, že prípad, kedy:
        + uchádzač v konečnej ponuke predloží vyššiu cenu, ako predložil v aktualizovanej ponuke, a súčasne
        + obchodné podmienky / požiadavky na predmet zákazky uvedené vo výzve na predloženie konečnej ponuky podľa bodu 25.6 súťažných podkladov sa oproti výzve na predloženie aktualizovanej ponuky podľa bodu 25.5.2 súťažných podkladov nezmenia,

bude považovať za odstúpenie uchádzača od svojej ponuky v lehote viazanosti ponúk s následkom prepadnutia zábezpeky v prospech obstarávateľa v súlade s ustanovením § 46 ods. 4 písm. a) zákona.

* 1. Výzva na predkladanie konečných ponúk

Výzvu na predkladanie konečných ponúk obstarávateľ súčasne písomne pošle uchádzačom, ktorí neboli zo súťaže vylúčení. Vo výzve na predkladanie konečných ponúk obstarávateľ uvedie podrobné informácie, hlavne o čase, mieste a spôsobe predloženia konečných ponúk. Konečná ponuka uchádzača predložená po uplynutí lehoty na predkladanie konečných ponúk sa vráti uchádzačovi neotvorená.

Výzva na predkladanie konečných ponúk môže obsahovať v súlade so závermi z rokovaní podľa bodu 25.4.3 zmenené technické a/alebo obchodné podmienky a požiadavky obstarávateľa týkajúce sa predmetu zákazky. Na základe informácií získaných pri rokovaniach a v súlade s aktualizovanými požiadavkami obstarávateľa týkajúcimi sa predmetu zákazky, opísanými vo výzve na predkladanie konečných ponúk, uchádzači, ktorí neboli vylúčení, predložia konečné ponuky. V prípade, že uchádzač podľa predchádzajúcej vety nepredloží konečnú ponuku, bude ponuka, ktorou je viazaný, vylúčená zo súťaže z dôvodu nesplnenia požiadaviek na predmet zákazky. Uchádzačovi bude v takomto prípade písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.

1. Elektronická aukcia
   1. Obstarávateľ pre účely zostavenia konečného poradia ponúk uskutoční automatizované vyhodnotenie cien formou elektronickej aukcie. Obstarávateľ vyzve všetkých uchádzačov, ktorých ponuky boli vyhodnocované spôsobom uvedeným najmä v článku 24 a neboli zo súťaže vylúčené, na predloženie nových cien v systéme PROEBIZ.

26.2 Pre prihlásenie do elektronickej aukcie je potrebná registrácia uchádzača. Príručka pre elektronickú aukciu je k dispozícii na adrese: <https://seas.proebiz.com/vstup/index.php>

* 1. Výzvou na účasť v elektronickej aukcii obstarávateľ najneskôr dva pracovné dni pred uskutočnením elektronickej aukcie elektronicky vyzve všetkých uchádzačov, ktorí spĺňajú podmienky, na predloženie nových cien a uvedie informácie o priebehu elektronickej aukcie s uvedením dátumu a času začiatku a času ukončenia aukcie, vzorec na určenie automatizovaného prehodnotenia poradia na základe predložených nových hodnôt hodnotiacich kritérií a hodnotu minimálneho rozdielu ponúk (pravidlo vylepšovania).
  2. Na začiatku aukcie obstarávateľ vloží počiatočné ceny v EUR bez DPH vyhodnocované podľa článku 24. Počas určeného časového intervalu bude umožnené uchádzačom zadávať do systému vylepšené nové ceny. Uchádzači nemajú sprístupnený počet ani menný zoznam uchádzačov. Počas trvania aukcie má uchádzač možnosť v systéme vidieť svoje aktuálne zadané ceny, momentálne najnižšie ceny v súťaži a aktuálne relatívne umiestnenie (pozíciu) jeho ponuky. Poradie ponúk systém určuje na základe najnižšej ceny. Uchádzač môže svoju ponuku v priebehu aukcie vylepšiť predložením novej ceny. Systém neumožní vložiť takú hodnotu ponuky, ktorá nespĺňa požadovaný minimálny rozdiel medzi aktuálnou hodnotou a novou hodnotou.
  3. Ukončenie aukcie bude v stanovenom čase s predlžovaním. Ak v posledných 5 minútach bude niektorým z uchádzačov predložená vylepšená cenová ponuka, bude čas zostávajúci do ukončenia aukcie automaticky zvýšený na 10 minút. Po ukončení aukcie nie je uchádzačovi umožnené upraviť jeho ponuku v systéme.

Prijatie ponuky

1. Informácia o výsledku vyhodnotenia konečných ponúk
   1. Po vyhodnotení ponúk upravených elektronickou aukciou, obstarávateľ vyzve na preukázanie splnenia podmienok účasti uchádzača, ktorý sa umiestnil na prvom mieste v poradí, ak preukazoval splnenie podmienok účasti jednotným európskym dokumentom. Uchádzač je povinný predložiť doklady v lehote 5 pracovných dní odo dňa doručenia výzvy, ak obstarávateľ nestanovil dlhšiu lehotu. Nepredloženie dokladov v tejto lehote sa považuje za nesplnenie podmienok účasti. Obstarávateľ vylúči uchádzača, ak nesplnil podmienky účasti, ak predložil neplatné doklady, alebo nepredložil vysvetlenie alebo doplnenie dokladov v určenej lehote, alebo poskytol nepravdivé alebo skreslené informácie v súlade so zákonom. Vylúčenému uchádzačovi sa oznámi vylúčenie spolu s dôvodmi vylúčenia a lehotou, v ktorej môže byť podaná námietka. Ak dôjde k vylúčeniu uchádzača, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Obstarávateľ písomne požiada uchádzača o predloženie dokladov preukazujúcich splnenie podmienok účasti v lehote päť pracovných dní odo dňa doručenia žiadosti, ak obstarávateľ v žiadosti neurčí dlhšiu lehotu a vyhodnotí ich podľa § 40 zákona.
   2. Po vyhodnotení splnenia podmienok účasti obstarávateľ písomne oznámi každému uchádzačovi, ktorého ponuka bola vyhodnotená, výsledok vyhodnotenia ponúk, vrátane poradia uchádzačov. Neúspešnému uchádzačovi oznámi, že jeho ponuka neuspela z dôvodu, že na základe automatizovaného vyhodnotenia ponukovej ceny jeho ponuka nebola vyhodnotená ako najvýhodnejšia a ďalej uvedie identifikáciu úspešného uchádzača spolu s informáciou o charakteristike a výhodách prijatej ponuky a lehotu, v ktorej neúspešný uchádzač môže podať námietku.
   3. Úspešnému uchádzačovi bude zaslané oznámenie, že jeho ponuka bola prijatá a lehotu, v ktorej úspešný uchádzač môže podať námietku.
   4. Obstarávateľ v lehote viazanosti ponúk vyzve úspešného uchádzača na predloženie podpísaného návrhu zmluvy, v 2 vyhotoveniach, vrátane príloh, pripravených v súlade s týmito súťažnými podkladmi, upravených v súlade s výsledkom elektronickej aukcie.
2. Uzavretie zmluvy
   1. Obstarávateľ uzavrie s úspešným uchádzačom zmluvu podľa ustanovenia § 56 zákona. Zmluva s úspešným uchádzačom, ktorého ponuka bola prijatá, bude uzavretá najneskôr do uplynutia lehoty viazanosti ponúk (článok 21).
   2. Obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
   3. V prípade, že úspešný uchádzač a jeho prípadní subdodávatelia (ktorí podľa osobitného predpisu majú povinnosť zapisovať sa do registra partnerov verejného sektora) nebudú zapísaní v registri partnerov verejného sektora v lehote 10 dní odo dňa, keď bude úspešný uchádzač písomne vyzvaný na uzavretie zmluvy (ak obstarávateľ neurčí dlhšiu lehotu), sa považuje za neposkytnutie riadnej súčinnosti, potrebnej na uzavretie zmluvy a obstarávateľ písomne vyzve na uzavretie zmluvy druhého uchádzača v poradí. Ak ani tento neposkytne riadnu súčinnosť na uzavretie zmluvy do 10 dní od výzvy na uzavretie zmluvy (ak obstarávateľ neurčí dlhšiu lehotu), uzavrie zmluvu s tretím uchádzačom v poradí, ak splní všetky požadované podmienky v termíne do 10 dní odo dňa, keď bude písomne vyzvaný na uzavretie zmluvy (ak obstarávateľ neurčí dlhšiu lehotu). V prípade zahraničného uchádzača je na poskytnutie súčinnosti pre účely zápisu do registra partnerov verejného sektora stanovená lehota 20 dní (ak obstarávateľ neurčí dlhšiu lehotu).

Obstarávateľ pri vyhlásení tohto verejného obstarávania vychádza z predpokladu (okolnosti), že náklady na zabezpečenie služby tvoriacej predmet zákazky budú nižšie v prípade jej poskytovania externým poskytovateľom (úspešným uchádzačom), ako v prípade jej zabezpečovania vlastnými personálnymi a technickými prostriedkami obstarávateľa. Ak výsledok hodnotenia ponúk uvedený predpoklad nepotvrdí, vyhradzuje si obstarávateľ právo zrušiť použitý postup zadávania zákazky podľa § 57 ods. 2 Zákona z dôvodu, že sa zmenili okolnosti za ktorých bolo verejné obstarávanie vyhlásené.

Ďalšie informácie

1. Dôvernosť procesu verejného obstarávania
   1. Informácie týkajúce sa preskúmania vysvetľovania a vyhodnocovania ponúk sú dôverné. Členovia komisie na vyhodnotenie ponúk a zodpovedné osoby obstarávateľa nesmú/nebudú počas prebiehajúceho procesu vyhláseného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám. Po podpise zmluvy obstarávateľ zverejní na „Profile“ na stránke Úradu pre verejné obstarávanie sken zápisnice o posúdení splnenia podmienok účasti vo verejnom obstarávaní, skeny ponúk všetkých uchádzačov doručené v lehote na predkladanie ponúk, sken zápisnice z otvárania ponúk, sken zápisnice o vyhodnotení ponúk, sken uzavretej zmluvy alebo dodatku, prípade iné dokumenty, ktoré zákon vyžaduje zverejniť v profile obstarávateľa.
   2. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:
      1. uvedené nebude v rozpore so zákonom a inými všeobecne záväznými právnymi predpismi,
      2. z obsahu ponuky bude nepochybne jasné, ktoré informácie považuje uchádzač za dôverné a ponuka v elektronickej forme bude predložená aj v takom vyhotovení, ktoré umožní ochranu dôverných informácii v súlade s bodom 19.6.

V opačnom prípade obstarávateľ zverejní na „Profile“ kompletnú ponuku.

1. Opravné prostriedky
   1. Uchádzač, ktorý si vyžiadal súťažné podklady a ktorému ich obstarávateľ poskytol, resp. ktorý si ich prevzal a ktorý sa domnieva, že jeho práva alebo právom chránené záujmy boli alebo mohli byť postupom obstarávateľa dotknuté, môže podľa § 164 zákona podať obstarávateľovi na vybavenie žiadosť o nápravu.
   2. Uchádzač, ktorý podľa predchádzajúceho bodu podal obstarávateľovi na vybavenie žiadosť o nápravu, môže v prípade zamietnutia podanej úplnej žiadosti o nápravu, resp. doručenia nesúhlasného stanoviska obstarávateľa k podanej úplnej žiadosti o nápravu, resp. v prípade nedoručenia vyjadrenia k žiadosti o nápravu v zákonnej lehote uchádzač podať podľa § 170 zákona námietky proti postupu obstarávateľa.
2. Záverečné ustanovenie
   1. Riadenie obchodných činností a vnútorných vzťahov spoločnosti Slovenské elektrárne, a.s., je vykonávané v súlade so zásadami uvedenými v Etickom kódexe SE a v Pláne nulovej tolerancie korupcie (Princípy), ktorých znenia sú zverejnené na webovej stránke <https://www.seas.sk/>.